02/Sv. 22 Službeni list Europske unije 289 32012R1232 L 350/8 SLUŽBENI LIST EUROPSKE UNIJE 20.12.2012. UREDBA VI)EĆA (EU) br. 1232/2012 od 17. prosinca 2012. o izmjeni Uredbe (EU) br. 1344/2011 o suspenziji autonomnih carina iz Zajedničke carinske tarife za određene poljoprivredne proizvode, proizvode ribarstva i industrijske proizvode VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 31., uzimajući u obzir prijedlog Europske komisije, budući da: U interesu je Unije da u potpunosti suspendira auto- nomne carine iz Zajedničke carinske tarife za određene nove proizvode koji trenutačno nisu navedeni u Prilogu Uredbi Vijeća (EU) br. 1344/2011 (). Zadržavanje suspenzije autonomnih carina iz Zajedničke carinske tarife za 39 proizvoda koji su trenutačno nave- deni u Prilogu Uredbi (EU) br. 1344/2011 više nije u interesu Unije. Sukladno tome navedene bi proizvode trebalo izbrisati. Kod 56 suspenzija navedenih u Prilogu Uredbi (EU) br. 1344/2011 potrebno je izmijeniti naziv proizvoda kako bi se uzeli u obzir tehnički razvoj proizvoda i gospodarski trendovi na tržištu te jezične prilagodbe. Osim toga bi kod četiri proizvoda trebalo promijeniti oznake TARIC. Povrh toga se smatra da je za tri proiz- voda potrebno dvostruko razvrstavanje, dok za dva proizvoda više nije potrebno višestruko razvrstavanje. Predmetne suspenzije za koje su potrebne tehničke izmjene trebalo bi izbrisati s popisa suspenzija u Prilogu Uredbi (EU) br. 1344/2011 i ponovno ih uvrstiti u taj popis s novim nazivima proizvoda ili novim oznakama KN ili TARIC. Komisija je u skladu s člankom 2. stavcima 2. i 3. Uredbe (EU) br. 1344/2011 preispitala izvjestan broj proizvoda. U interesu je Unije osigurati novo obavezno preispitivanje predmetnih proizvoda. Preispitane suspenzije bi stoga trebalo izbrisati s popisa suspenzija iz Priloga Uredbi () SLL 349,31.12.2011., str. 1. (6) (EU) br. 1344/2011 i ponovno ih uvrstiti u taj popis te navesti nove rokove za obavezno preispitivanje. Zbog privremenosti njihovog karaktera, suspenzije nave- dene u Prilogu I. ovoj Uredbi bi trebalo sustavno preispi- tati pet godina nakon njihove prve primjene ili produ- ljenja. Osim toga bi u svakom trenutku trebala biti zajam- čena mogućnost zatvaranja određenih suspenzija na prijedlog Komisije, a na temelju preispitivanja koje se provodi na inicijativu Komisije ili na zahtjev jedne ili više država članica, uz obrazloženje da zadržavanje suspenzije više nije u interesu Unije ili da je njezino ukidanje uvjeto- vano tehničkim razvojem proizvoda, novim okolnostima ili gospodarskim trendovima na tržištu. Budući da je potrebno da suspenzije predviđene u ovoj Uredbi proizvode učinke od 1. siječnja 2013., ovu bi Uredbu trebalo primjenjivati od istog datuma, te bi ona trebala stupiti na snagu odmah nakon objave u Službenom listu Europske unije, DONIJELO JE OVU UREDBU: Članak 1. Prilog Uredbi (EU) br. 1344/2011 mijenja se kako slijedi: (1) umeću se redovi za proizvode navedene u Prilogu I. ovoj Uredbi; (2) brišu se redovi za proizvode za koje su oznake KN i TARIC navedene u Prilogu II. ovoj Uredbi. Članak 2. Ova Uredba stupa na snagu na dan objave u Službenom listu Europske unije. Primjenjuje se od 1. siječnja 2013.